b'\n_START_ARTICLE_\nSimona Klemen\xc4\x8di\xc4\x8d\n_START_SECTION_\n\xc5\xbdivljenje\n_START_PARAGRAPH_\nSimona Klemen\xc4\x8di\xc4\x8d je diplomirala iz primerjalnega slovanskega jezikoslovja in primerjalnega indoevropskega jezikoslovja na Filozofski fakulteti Univerze v Ljubljani s temama Razvoj praindoevropskih debel s formantom *men v slovan\xc5\xa1\xc4\x8dini in Genitiv v baltskih jezikih. Magistrirala je s temo Pogledi na kentum in satem. Leta 2005 je doktorirala s temo Starej\xc5\xa1e jezikovne povezave alban\xc5\xa1\xc4\x8dine, balt\xc5\xa1\xc4\x8dine in slovan\xc5\xa1\xc4\x8dine.\n_START_SECTION_\nDelo\n_START_PARAGRAPH_\nNa Jagelonski univerzi v Krakovu, kjer je bila v \xc4\x8dasu \xc5\xa1tudija \xc5\xa1tudentka, je delala kot lektorica za sloven\xc5\xa1\xc4\x8dino. Od leta 2000 je zaposlena v etimolo\xc5\xa1ki sekciji In\xc5\xa1tituta za slovenski jezik Frana Ramov\xc5\xa1a pri Znanstvenoraziskovalnem centru Slovenske akademije znanosti in umetnosti. Na Filozofski fakulteti v Ljubljani predava na Oddelku za primerjalno in splo\xc5\xa1no jezikoslovje Pregled indoevropskih jezikov, vodi vaje iz Histori\xc4\x8dne fonetike indoevropskih jezikov in seminar iz Indoevropske staro\xc5\xbeitnosti ter Esperanto kot izbirni predmet._NEWLINE_Pri organizaciji Mednarodne lingvisti\xc4\x8dne olimpijade dela kot predstavnica za stike z javnostmi.'